Al final de la guerra l'illa fou retornada a Cartago en el tractat de pau. Al cap de pocs anys els mercenaris cartaginesos a l'illa es van revoltar i es van fer amos de la situació, i quan el conflicte a l'Àfrica va passar a ser favorable a Cartago, els rebels sards van cridar a Roma per protecció, però amb interès d'aconseguir l'estabilitat i el pagament de les indemnitzacions imposades després de la Primera Guerra Púnica, Roma va rebutjar, i va donar suport indirectament al seu adversari cartaginès alliberant presos i prohibint el comerç amb els mercenaris. Llavors es van revoltar els nadius que els van expulsar de les ciutats; els mercenaris van demanar ajut a Roma que va acceptar i va amenaçar a Cartago amb la guerra si intentava recuperar la possessió de l'illa. Els cartaginesos van haver d'acceptar la pèrdua per tractat el 238 aC. Però la cessió no implicava res, ja que l'illa estava en mans dels nadius.